U-I-407/06
Natisni
Opravilna št.:
U-I-407/06
Datum odločitve:
25. 9. 2008
ECLI:
ECLI:SI:USRS:2008:U.I.407.06
Akt:
Sklep o merilih za izbiro kandidatov v primeru omejitve vpisa v programe srednjega poklicnega izobraževanja, srednjega strokovnega in tehniškega izobraževanja ter gimnazij z dne 28. 7. 2006
Izrek:
Pobuda za začetek postopka za oceno ustavnosti Sklepa o merilih za izbiro kandidatov v primeru omejitve vpisa v programe srednjega poklicnega izobraževanja, srednjega strokovnega in tehniškega izobraževanja ter gimnazij z dne 28. 7. 2006 se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Klemen Rakušček, Ljubljana
Datum vloge:
20. 10. 2006
Vrsta odločitve:
sklep
Vrsta rešitve:
zavrženje
Dokument:
US28297
Dokument v PDF obliki:
U-I-407-06.pdf
80 KB
Prenesite datoteko
U-I-407/06-10
25. 9. 2008
SKLEP
Ustavno sodišče je v postopku za preizkus pobude Klemna Rakuščka, ki ga zastopa njegova zakonita zastopnica Simona Volaj Rakušček, Ljubljana, na seji 25. septembra 2008
sklenilo:
Pobuda za začetek postopka za oceno ustavnosti Sklepa o merilih za izbiro kandidatov v primeru omejitve vpisa v programe srednjega poklicnega izobraževanja, srednjega strokovnega in tehniškega izobraževanja ter gimnazij z dne 28. 7. 2006 se zavrže.
Obrazložitev
1. Pobudnik izpodbija Sklep o merilih za izbiro kandidatov v primeru omejitve vpisa v programe srednjega poklicnega izobraževanja, srednjega strokovnega in tehniškega izobraževanja ter gimnazij z dne 28. 7. 2006 (v nadaljevanju Sklep), ker naj bi bil v neskladju s 154. in s 155. členom Ustave. Meni, da je Sklep predpis, zato bi moral biti objavljen v Uradnem listu Republike Slovenije. Ker naj bi določal, da se kot merilo upošteva tudi uspeh v šolskem letu 2005/2006, ko Sklep še ni veljal, naj bi učinkoval za nazaj.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnik utemeljuje svoj pravni interes z zatrjevanjem, da je bil od 1. 9. 2006 dalje učenec osmega razreda osnovne šole in da izpodbijani sklep odločilno vpliva na možnost njegovega prihodnjega šolanja. Iz priloge, ki je priložena pobudi, je razvidno, da je pobudnik v šolskem letu 2005/2006 končal sedmi razred devetletne osnovne šole. To pomeni, da se je v šolskem letu 2008/2009 že vpisal v program srednjega poklicnega izobraževanja, srednjega strokovnega in tehniškega izobraževanja ali gimnazije. Glede na navedeno pobudnik ne izkazuje pravnega interesa za presojo izpodbijanega sklepa, saj se njegov pravni položaj z morebitno ugoditvijo pobudi ne bi izboljšal. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik